Հավելված N 53

Հայաստանի Հանրապետության բնապահպանության և ընդերքի

տեսչական մարմնի ղեկավարի 2021թ. սեպտեմբերի 27-ի

N Կ 5-Լ հրամանի

**ՔԱՂԱՔԱՑԻԱԿԱՆ ԾԱՌԱՅՈՒԹՅԱՆ ՊԱՇՏՈՆԻ ԱՆՁՆԱԳԻՐ**

# **ԲՆԱՊԱՀՊԱՆՈՒԹՅԱՆ և ԸՆԴԵՐՔԻ ՏԵՍՉԱԿԱՆ ՄԱՐՄՆԻ ՌԻՍԿԻ ԳՆԱՀԱՏՄԱՆ ԵՎ ՎԵՐԼՈՒԾՈՒԹՅՈՒՆՆԵՐԻ ՎԱՐՉՈՒԹՅԱՆ ՌԻՍԿԻ ՎԵՐԼՈՒԾՈՒԹՅՈՒՆՆԵՐԻ ԲԱԺՆԻ ԱՎԱԳ ՄԱՍՆԱԳԵՏ**

|  |
| --- |
| **1․Ընդհանուր դրույթներ** |
| **1.1. Պաշտոնի անվանումը, ծածկագիրը**  Բնապահպանության և ընդերքի տեսչական մարմնի (այսուհետ` Տեսչական մարմին) ռիսկի գնահատման և վերլուծությունների վարչության (այսուհետ՝ Վարչություն) ռիսկի վերլուծությունների բաժնի (այսուհետ՝ Բաժին) ավագ մասնագետ (ծածկագիրը՝ 67-29.5-Մ4-2):  **1.2. Ենթակա և հաշվետու է**  Բաժնի ավագ մասնագետն անմիջական ենթակա և հաշվետու է Բաժնի պետին:  **1.3. Փոխարինող պաշտոնի կամ պաշտոնների անվանումները**  Բաժնի ավագ մասնագետի բացակայության դեպքում նրան փոխարինում է Բաժնի գլխավոր մասնագետներից մեկը կամ մասնագետը:  **1.4. Աշխատավայրը**  Հայաստան, ք. Երևան, Կենտրոն վարչական շրջան, Կորյուն 15։ |
| **2.Պաշտոնի բնութագիրը**  **2.1. Աշխատանքի բնույթը, իրավունքները, պարտականությունները**   1. մասնակցում է Տեսչական մարմնի կառուցվածքային և տարածքային ստորաբաժանումների կողմից ներկայացված շաբաթական կտրվածքով կատարած աշխատանքներում տեղ գտած թերությունների և անճշտությունների վերաբերյալ ճշգրտման աշխատանքներին և կազմում հաշվետվություններ, 2. մասնակցում է բնապահպանության և ընդերքի ոլորտներում ռիսկայնության դասակարգման չափանիշների և ռիսկի կառավարման մեթոդաբանության մշակման, անհրաժեշտության դեպքում առնվազն երեք տարին մեկ դրա վերանայման աշխատանքներին` ելնելով միջազգային, ԵՄ-ի և ԵԱՏՄ-ի անդամակցության երկրների ներդրված լավագույն փորձից, 3. մասնակցում է միջազգային համագործակցության ոլորտում փաստաթղթերի, հայեցակարգերի, նախագծերի վերաբերյալ կարծիքների տրամադրման աշխատանքներին, 4. իրականացնում է Հայաստանի Հանրապետության կառավարության սահմանած կարգով բնապահպանության և ընդերքի բնագավառներում գործունեություն իրականացնող ֆիզիկական և իրավաբանական անձանց կողմից ներկայացված բնապահպանական հարկի և բնօգտագործման վճարների միասնական հարկային հաշվարկների Տեսչական մարմնի տարածքային ստորաբաժանումներին տրամադրման աշխատանքները` ըստ եռամսյակների, 5. մասնակցում է Հայաստանի Հանրապետության տարածքում բնապահպանական հարկ և բնօգտագործման վճար վճարող տնտեսավարող սուբյեկտների եռամսյակային հաշվարկ-հաշվետվությունների ամփոփման և վերլուծման աշխատանքներին, 6. մասնակցում է բնապահպանության և բնական պաշարների արդյունավետ օգտագործման պետական վերահսկողության մասին (շրջակա միջավայրին հասցված վնասի չափերի, հայտնաբերված և առգրավված բնական ռեսուրսների ընդհանուր թվաքանակի, իրավապահ մարմիններին հանձնված նյութերի և փորձանմուշների փորձաքննության արդյունքների վերաբերյալ) կիսամյակային ամփոփ հաշվետվության կազմման և ամփոփման աշխատանքներին, 7. մասնակցում է Տեսչական մարմնի կողմից իրականացվող վերահսկողական աշխատանքների վերաբերյալ գործերի հաշվառման միատեսակ գրանցամատյանի վարման աշխատանքներին, 8. մասնակցում է Տեսչական մարմնի կողմից հաշվետու ժամանակաշրջանում և ըստ անհրաժեշտության կատարված աշխատանքների, բնապահպանության և ընդերքի բնագավառներում գործունեություն իրականացնող ֆիզիկական և իրավաբանական անձանց նկատմամբ օրենսդրությամբ նախատեսված դեպքերում և կարգով վերահսկողության (ստուգում, դիտարկում և ուսումնասիրություն) արդյունքների ամփոփ հաշվետվությունների կազմման աշխատանքներին, 9. մասնակցում է ստուգման հանձնարարագրի նախագծի վերաբերյալ անհրաժեշտ տեղեկատվության տրամադրման աշխատանքներին:   **Իրավունքները՝**   * հավաքագրել Տեսչական մարմնի կառուցվածքային և տարածքային ստորաբաժանումներից ստացված տեղեկատվությունը՝ Բաժնի աշխատանքների իրականացման համար, * մասնակցել Տեսչական մարմնի կողմից իրականացվող միջոցառումներին՝ դասընթացներին, քննարկումներին:   **Պարտականությունները՝**   * կազմել բնապահպանության և ընդերքի ոլորտներում գործող տնտեսավարող սուբյեկտների տվյալների բազա, * սահմանված կարգով և ժամկետներում համապատասխան տեղեկատվությունը տրամադրել Հայաստանի Հանրապետության վիճակագրական կոմիտեին, * մասնակցել Տեսչական մարմնի վերահսկողության ոլորտներում գործող տնտեսավարող սուբյեկտների ռիսկի վերլուծությանը, * ուսումնասիրել Բաժնի գործառույթները կանոնակարգող և գործառույթների իրականացմանն առնչվող իրավական ակտերը, օրենսդրության խախտումների, հակասությունների և բացերի հայտնաբերման դեպքում ներկայացնել դրանց վերացման, օրենսդրության կատարելագործման վերաբերյալ առաջարկություններ, * հավաքագրել տեղեկատվություն բնապահպանական հարկ և բնօգտագործման վճար վճարող տնտեսավարող սուբյեկտների եռամսյակային հաշվարկ-հաշվետվությունների կազմման համար, * հավաքագրել տեղեկատվություն բնապահպանության և ընդերքի ոլորտային ուղղություններում hայտնաբերված վարչական իրավախախտումների, վարչական պատասխանատվության ենթարկված անձանց թվաքանակի և նշանակված տուգանքների գումարի չափերի մասին տարեկան վիճակագրական հաշվետվության կազմման համար, * հավաքագրել տեղեկատվություն բնապահպանության և բնական պաշարների արդյունավետ օգտագործման պետական վերահսկողության մասին (շրջակա միջավայրին հասցված վնասի չափերի, հայտնաբերված և առգրավված բնական ռեսուրսների ընդհանուր թվաքանակի, իրավապահ մարմիններին հանձնված նյութերի և փորձանմուշների փորձաքննության արդյունքների վերաբերյալ) կիսամյակային ամփոփ հաշվետվության կազմման աշխատանքների համար: |
| **3․Պաշտոնին ներկայացվող պահանջները**  **3.1. Կրթություն, որակավորման աստիճանը**  Բարձրագույն կրթություն:  **3.2. Մասնագիտական գիտելիքները**  Ունի գործառույթների իրականացման համար անհրաժեշտ գիտելիքներ:  **3.3. Աշխատանքային ստաժ, աշխատանքի բնագավառում փորձը**  Հանրային ծառայության առնվազն մեկ տարվա ստաժ կամ մեկ տարվա մասնագիտական աշխատանքային ստաժ կամ բնապահպանության կամ ընդերքի բնագավառում` մեկ տարվա աշխատանքային ստաժ:  **3.4. Անհրաժեշտ կոմպետենցիաներ**  **Ընդհանրական կոմպետենցիաներ**   1. Խնդրի լուծում 2. Հաշվետվությունների մշակում 3. Տեղեկատվության հավաքագրում, վերլուծություն 4. Բարեվարքություն   **Ընտրանքային կոմպետենցիաներ**   1. Ժամանակի կառավարում 2. Փաստաթղթերի նախապատրաստում 3. Ելույթների նախապատրաստում և կազմակերպում |
| 4. Կազմակերպական շրջանակը  **4.1. Աշխատանքի կազմակերպման և ղեկավարման պատասխանատվությունը**  Պատասխանատու է կառուցվածքային ստորաբաժանման աշխատանքների վերջնարդյունքի ապահովման մասնակցության և միջանկյալ արդյունքի ստեղծման և ապահովման և մասնագիտական օժանդակության համար:  **4.2. Որոշումներ կայացնելու լիազորությունները**  Կայացնում է որոշումներ կառուցվածքային ստորաբաժանման աշխատանքների վերջնարդյունքի ապահովման մասնակցության և միջանկյալ արդյունքի ստեղծման և ապահովման և մասնագիտական օժանդակության շրջանակներում:  **4.3. Գործունեության ազդեցությունը**  Ունի ազդեցություն մասնագիտական աշխատանքների ապահովման և որոշակի մասնագիտական գործառույթների իրականացման շրջանակներում:  **4.4. Շփումները և ներկայացուցչությունը**  Իր իրավասության շրջանակներում շփվում և որպես ներկայացուցիչ հանդես է գալիս տվյալ մարմնի կառուցվածքային այլ ստորաբաժանումների, ինչպես նաև համապատասխան մարմնից դուրս մասնագիտական հարցերով շփվում է այլ մարմինների և ներկայացուցիչների հետ:  **4.5. Խնդիրների բարդությունը և դրանց լուծումը**  Իր լիազորությունների շրջանակներում բացահայտում է մասնագիտական խնդիրներ և այդ խնդիրների լուծման մասով տալիս է մասնագիտական առաջարկություն և մասնակցում է կառուցվածքային ստորաբաժանման առջև դրված խնդիրների լուծմանը: |